– Kuling og storm fra Nord-Norge og Nordvestlandet, sammen med til dels kraftige snøbyger, gjør at vi vurderer snøskredfaren i nord og nordvest til å være betydelig ved inngangen til helgen – kanskje økende til stor snøskredfare mot slutten av helgen i de nordligste regionene, sier vaktleder i Snøskredvarslingen Heidi Bache Stranden i Norges vassdrags- og energidirektorat (NVE).